- Florinel Coman a ajuns la 14 goluri marcate în 25 de meciuri
- FCSB e pe locul 1 în Liga 1, la 10 puncte de liderul Rapid
- Calificările, sprintul şi cursa de Formula 1 de la Bahrain pot fi urmărite în AntenaPLAY, pe canalul dedicat Formula 1
- Sprintul şi cursa de Formula 2 de la Bahrain pot fi urmărite în AntenaPLAY, pe canalul dedicat Formula 2
- Sprintul şi cursa de Formula 3 de la Bahrain pot fi urmărite în AntenaPLAY, pe canalul dedicat Formula 3
Gigi Becali a comentat ironic evoluţia lui Florinel Coman după dubla din meciul Voluntari – FCSB 1-2, care a readus-o pe echipa lui Charalambous la 10 puncte distanţă de Rapid.
Coman, cotat la 5 milioane de euro, a ajuns la 14 goluri marcate în cele 25 de meciuri adunate în Liga 1 în acest sezon. Ultimele două reuşite au fost decisive pentru a 18-a victorie a stagiunii.
Gigi Becali, după dubla lui Florinel Coman din Voluntari – FCSB 1-2
"De Coman nu am ce să mai spun. Nu ai voie să faci așa ceva, să dai așa goluri. Nu îți e rușine? Să dai golul ăla de nicăieri? Așa ceva nu e posibil. E imposibil să faci așa ceva. Nu mă interesează clauza lui (n.r. – 5 milioane de euro), ci să câștig campionatul. Clauza asta a fost condiția ca el să prelungească.
Coman e cel mai bun jucător român la ora asta, titular la EURO fără discuții. Man e bun, dar nu se compară cu Coman. Lui Coman i-am mărit salariul, i-am luat apartament. El nu are nevoie să plece de la FCSB. I-am zis să rămână cu noi toată viața, și, după ce se retrage, să rămână în staff", a spus Becali, citat de primasport.ro.
Florinel Coman l-a lăudat pe Elias Charalambous după FC Voluntari – FCSB
Florinel Coman l-a lăudat pe Elias Charalambous, după FC Voluntari – FCSB. Liderul din Liga 1 s-a impus cu 2-1 pe terenul echipei lui Nicolae Dică, după ce a fost condusă cu 1-0.
La finalul meciului de la Voluntari, Florinel Coman a declarat că revenirea se datorează echipei şi l-a lăudat pe Elias Charalambous, pentru tactica schimbată la pauză.
"Un meci întors de echipă. Un meci pe care l-am tratat superficial în prima repriză, lipsiţi de curaj. Am pierdut mijlocul terenului. În a doua repriză a schimbat tactica şi i-a ieşit, chiar e tare (n.r. de Elias Charalambous).
E o seară perfectă, dar trebuia să ne facem meciul uşor din primele minute. Am ştiut cum să gestionăm, nu am căzut psihic la pauză.
(n.r. cum a fost revederea cu Colţescu) La început grea, după a devenit mai prietenos", a declarat Florinel Coman, după meciul cu FC Voluntari, la digisport.ro.